Bracewe;l
డ్రంకన్‌ డ్రైవ్‌లో దొరికిపోయిన బ్రాస్‌వెల్‌
క్రెస్ట్‌చర్చ్‌ : న్యూజిలాండ్‌ ఆటగాడు డగ్‌ బ్రాస్‌వెల్‌ మద్యం తాగి వాహనం నడుపుతూ పోలీసులకు చిక్కాడు. నేరం రుజువవ్వటంతో అతడికి 100 గంటల పాటు సామాజిక సేవ చేయాలంటూ స్థానిక కోర్టు తీర్పునిచ్చింది. 26 ఏండ్ల ఈ ఆటగాడు మార్చి 18న హమానాలో మద్యం తాగి వాహనం నడిపాడు. మద్యం తాగి వాహనం నడుపుతూ దొరికిపోవడం అతడికిది మూడోసారి. అందుకే అతడి డ్రైవింగ్‌ లైసెన్సును సైతం ఏడాది పాటు రద్దు చేసారు. 18ఏండ్ల వయసులో ఇలా ఒక సారి మద్యం తాగి వాహనం నడిపినందుకు 8నెలల పాటు డ్రైవింగ్‌ లైసెన్సు రద్దును ఎదుర్కొన్నాడు. బ్రాస్‌వెల్‌ న్యూజిలాండ్‌ తరపున ఇప్పటి వరకూ 27 టెస్టులు, 14 వన్డేలు ఆడాడు. 2016లో భారత్‌ టూర్‌ తర్వాత అతడు జట్టులో స్థానం కోల్పోయాడు. తన చర్య తనపైనే అసహ్యం కలిగిస్తోందని, తనను క్షమించాలంటూ కుటుంబసభ్యులను, స్నేహితులను అతడు కోరాడు.